ચોમાસુ તેની ચરમસીમાએ પહોંચ્યું છે ત્યારે શ્રાવણ માસમાં ફરીથી ઇંદ્રદેવે મેઘમહેર શરૂ કરી છે. લગભગ એક મહિનાના વિરામ બાદ ફરીથી મેઘરાજાએ નવી ઇનિંગ શરૂ કરતાં ખેડૂતોમાં પણ ખુશીની લહેર જોવા મળી રહી છે. રાત્રિ દરમ્યાન જિલ્લામાં સાર્વત્રિક વરસાદ વરસ્યો હતો. બારડોલીમાં 2 ઇંચ વરસાદને કારણે ઠેર ઠેર રસ્તાઓ પર પાણી ભરાય ગયા હતા. આ ઉપરાંત જિલ્લાના ચોર્યાસી તાલુકામાં પોણા બે ઇંચ,કામરેજમાં પોણા બે ઇંચ, મહુવામાં ત્રણ ઇંચ, માંડવીમાં પોણા ત્રણ ઇંચ, માંગરોળમાં સાડા ત્રણ ઇંચ, ઓલપાડમાં સવા બે ઇંચ, પલસાણામાં દોઢ ઇંચ તેમજ ઉમરપાડા તાલુકામાં 4 ઇંચ વરસાદ નોંધાયો હતો.